Ukrainada biolaboratoriyalar borligi rostmi?

Ukraina prezidenti Vladimir Zelenskiy 27 mart kuni rus jurnalistlariga bergan intervyusida Ukrainada biolaboratoriyalar borligi haqidagi savolga javob berdi. Intervyuning to'liq shaklini “Meduza” nashri e'lon qildi.
Ukraina rahbari mazkur savolga javob berib, bu boradagi xabarlarni “anekdot” deb atagan.
“Ha, bu anekdot. Bu yerda men tushuntiradigan hech narsa yo'q. Bizda bunday narsa yo'q. Bizda yadro qurollari, kimyoviy biolaboratoriyalar va qurollar yo'q. Bo'lishi ham mumkin emas”, — degan Vladimir Zelenskiy.
Avvalroq Rossiya tomoni Ukraina hudududa bu laboratoriyalarni ishga tushirish uchun AQSh 200 million dollar sarflaganini aytgandi. AQShning BMTdagi vakili Linda Tomas-Grinfild esa Ukrainada biolaboratoriyalar mavjudligi haqidagi xabarlarni rad etgan.